Diari Oficial de la Generalitat Valenciana


Sumari del DOGV 9295, del 10-03-2022 (2022/1718)

RESOLUCIÓ de 25 de febrer de 2022, de la Direcció General de Personal Docent, per la qual es modifica un lloc de treball docent existent en el centre públic IES Penyagolosa, de Castelló de la Plana, del cos de mestres al cos de professors d'Ensenyament Secundari.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9295

Data del DOGV
:   10-03-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/1718


Data del document
:   25-02-2022

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 25 de febrer de 2022, de la Direcció General de Personal Docent, per la qual es modifica un lloc de treball docent existent en el centre públic IES Penyagolosa, de Castelló de la Plana, del cos de mestres al cos de professors d'Ensenyament Secundari. [2022/1718]  
La Llei orgànica 2/2006, de 3 de maig, d'educació, estableix en la disposició transitòria primera que els funcionaris del cos de mestres adscrits amb caràcter definitiu, en aplicació de la disposició transitòria quarta de la Llei orgànica 1/1990, de 3 d'octubre, d'ordenació general del sistema educatiu, en llocs de treball dels dos primers cursos de l'Educació Secundària Obligatòria, en cas que accediren al cos de professors d'Ensenyament Secundari conforme al que es preveu en la disposició addicional dotze d'aquesta llei, podran romandre en el seu mateix destí en els termes que s'establisquen.  
L'Ordre de 5 de desembre de 2000, de la Conselleria de Cultura i Educació (DOGV 3908, 02.01.2001), regula les condicions d'aplicació previstes en la disposició transitòria quarta de la Llei orgànica 1/1990, de 3 d'octubre, d'ordenació general del sistema educatiu.  
Per l'Ordre 4/2020, de 27 de febrer, de la Conselleria d'Educació, Cultura i Esport (DOGV 8752, 02.03.2020), es va convocar procediment selectiu d'accés a cos docent de subgrup superior per al cos de professors d'Ensenyament Secundari. En el punt 12 del capítol I s'estableix que el personal funcionari de carrera del cos de mestres que estiguera prestant serveis amb destinació definitiva en el primer cicle d'Educació Secundària Obligatòria en un institut d'educació secundària o en un centre públic de formació de persones adultes dependent de la Generalitat en la mateixa especialitat que aquella per la qual haguera accedit al cos de professors d'Ensenyament Secundari, podran optar per romandre en el mateix destí.  
Per l'Ordre 4/2020, de 27 de febrer, de la Direcció General de Personal Docent (DOGV 8752), es va aprovar l'expedient del procés selectiu d'accés a cos docent de subgrup superior per al cos de professors d'Ensenyament Secundari convocat per Ordre 47/2015, de 4 de maig, de la Conselleria d'Educació, Cultura i Esport. En el seu annex figura M. Belén Porcar Gómez com a aspirant seleccionada en aquest procés.  
  
Per l'Ordre ECD/2663/2015, d'1 de desembre (BOE 297, 12.12.2015), a proposta de la Conselleria d'Educació, Investigació, Cultura i Esport de la Comunitat Valenciana, es nomenen funcionaris de carrera del cos de professors d'Ensenyament Secundari els seleccionats en el procediment selectiu convocat per l'Ordre 4/2020, de 27 de febrer. En l'annex a aquesta ordre es nomena M. Belén Porcar Gómez com a funcionària de carrera del cos de professors d'Ensenyament Secundari, amb efectes d'1 setembre de 2021.  
M. Belén Porcar Gómez ha sol·licitat a la Direcció General de Personal Docent, amb data 16 de juliol de 2021, la transformació del seu lloc de treball del cos de mestres, especialitat Geografia i Història en l'IES Penyagolosa de Castelló de la Plana, en un altre del cos de professors d'Ensenyament Secundari.  
Així doncs, una vegada realitzada aquesta sol·licitud, és necessari modificar la relació dels llocs de treball docents existents en l'IES Penyagolosa de Castelló de la Plana, que resulta afectada segons la normativa referida anteriorment.  
D'acord amb la normativa citada i en virtut de les atribucions reconegudes en l'article 8.1.b del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:  
  
Primer  
Modificar el lloc de treball docent que ocupa la funcionària de carrera del cos de mestres M. Belén Porcar Gómez, que ha accedit al cos de professors d'Ensenyament Secundari, i es transforma la seua pròpia plaça de manera automàtica en un lloc del cos de professors d'Ensenyament Secundari, amb l'especialitat corresponent a aquella per la qual haguera accedit al cos de professors d'Ensenyament Secundari.  
  
Segon  
L'efectivitat economicoadministrativa del nomenament serà amb efectes de l'1 de setembre de 2021.  
  
Tercer  
La present resolució entrarà en vigor l'endemà de ser publicada en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant l'òrgan que dicta el present acte, en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu s'haurà de plantejar davant el jutjat contenciós administratiu en el termini de dos mesos a comptar des de l'endemà de la publicació de la present resolució en el Diari Oficial de la Generalitat Valenciana.  
  
València, 25 de febrer de 2022.- La directora general de Personal Docent: M. Ángeles Herranz Ábalos.